चित्रगुप्त-पूजा "कायस्थ समाज" के अत्यंत पावन आ महत्वपूर्ण पूजा कहल जाला. एह पूजा में कलम-दवात के पूजा आ खाता-बही के पूजा के भी प्रमुखता बा.
पूजा के शुरुआत जमीं के धो-पोंछ के स्वस्तिक के शुभ आ मंगलमय चिन्ह के अंकित कर के करल जाला. कलम के रोली से टिका करके अयेपन लगाके पूजा करल जाला. फिर एक सादा कागज़ पर "ॐ गणेशाय नमः" लिखते हुए देवी-देवता लोग के नाम लिखल जाला. एकरा बाद पूजा के विधि के साथ ही आय-खर्च खाता बनावल जाला अगिला साल के (अनुमानित बजट) के अनुसार आ एह साल के खर्च से ज्यादा के बजट बनाते हुए आपन नाम, पता आ तिथि उल्लेखित करल जाला आ चित्रगुप्त भगवन के समर्पित करल जाला. अगर देखल जाओ त आय-खर्च रजिस्टर बनावल ई इंगित करेला की एह साल से अधिक खर्च होखी आ चित्रगुप्त भगवन एह बजट के अनुसार ही लाभ प्रदान करस जेह से की एह भक्त के कवनो परेशानी ना होखो. पारिवारिक विचार विमर्श भी होला एह समय आ परिवार के एकजुट होकर के विचार विमर्श करते हुए बजट बनावे में पारदर्शिता आ संलग्नता एह बात के दर्शावेला की परिवार एह गंभीर विषय पर मिलजुल करके विचार विमर्श करेला जे परिवार में एकता आ संलग्नता के निशानी कहल जाई.
पूजा के पश्चात आपन इष्ट-मित्र के प्रीति-भोज देहल जाला आ सभे लोग मिलजुल के भगवन चित्रगुप्त से एह दिन ऐसन ही उत्साहित आ मंगलमय हमेशा बनवले रहे के प्रार्थना करे लं आ एक दूसरा के शुभकामना भी देवेलन.
आज के एह पवित्र आ पावन अवसर पर एह साईट के सभे कायस्थ समाज के सदस्यगण के "दवात-पूजा" के बहुत बहुत हार्दिक आ मंगलमय शुभकामना. भगवन चित्रगुप्त राउया सभे के सफलता आ उन्नति के मार्ग प्रशस्त करत रहस आ अपनी सभे ऐसहि सफलता आ उन्नति के शिखर पर प्रदीप्त्त्मान रहीं जा.
-- आर० के० पाण्डेय "राज"
लखनऊ
bho_Deva bho_Deva bho_Deva bho_Deva mai_Deva awa_Deva